CELEX: 62008TN0408
Language: mt
Date: 2008-09-25 00:00:00
Title: Kawża T-408/08: Rikors ippreżentat fil- 25 ta' Settembru 2008 — S.F. Turistico Immobiliare vs Il-Kunsill u Il-Kummissjoni

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 301/53
            
         Rikors ippreżentat fil-25 ta' Settembru 2008 — S.F. Turistico Immobiliare vs Il-Kunsill u Il-Kummissjoni
   (Kawża T-408/08)
   (2008/C 301/89)
   Lingwa tal-kawża: It-Taljan
   Partijiet
   
      Rikorrenti: S.F. Turistico Immobiliare Srl (Orosei, l-Italja) (rappreżentant: L. Marcialis, avukat)
   
      Konvenuti: Il-Kunsill tal-Unjoni Ewropea u Il-Kummissjoni tal-Komunitajiet Ewropej
   Talbiet tar-rikorrenti
   Prinċipalment
   
               —
            
            
               tiddikjara nulla u bla effett id-deċiżjoni tal-Kummissjoni tal-Komunitajiet Ewropej C(2008)2997 tat-2 ta' Lulju 2008, dwar skema ta' għajnuna “Liġi reġjonali nru 9 tal-1998 — Użu ħażin tal-għajnuna nru 272/98”.
            
         
               —
            
            
               tikkundanna lill-Kummissjoni tħallas lura lir-rikorrenti l-ispejjeż tal-kawża.
            
         Sussidjarjament
   
               —
            
            
               tannulla parzjalment id-deċiżjoni kkontestata, fil-parti fejn tiddikjara bħala inkompatibbli mas-suq komuni, l-iskema kollha ta' għajnuna, “sakemm il-benefiċjarju tal-għajnuna ma jkunx għamel applikazzjoni għall-għajnuna abbażi ta' din l-iskema qabel l-eżekuzzjoni tax-xogħlijiet relattivi għal proġett ta' investiment inizjali” [traduzzjoni mhux uffiċjali], filwaqt li tordna l-irkupru tal-ammonti relattivi mir-Repubblika Taljana, mingħajr ma tagħmel eċċezzjoni għall-għajnuna safejn tagħti inċentivi biex l-ispejjeż — sostnuti mill-benefiċjarju qabel ma ppreżenta l-applikazzjoni għall-għajnuna — li jirriżultaw jinżammu taħt il-limiti previsti mid-dispożizzjonijiet dwar għajnuna de minimis.
            
         Iktar sussidjarjament
   
               —
            
            
               tiddikjara illeċitu l-punt 4.2 tal-Att tal-Kunsill 98C 74/06, dwar “Linji ta' gwida dwar għajnuna nazzjonali reġjonali”, skont liema “aktar minn dan, skemi ta' għajnuna għandhom jistabbilixxu li l-applikazzjoni għall-għajnuna trid tingħata qabel ma jibdew ix-xogħlijiet fuq il-proġetti”, fil-parti fejn dan jeskludi li l-għajnuna kollha prevista favur il-benefiċjarji tkun ammissibbli mingħajr ma jagħmel eċċezzjoni għall-parti tal-għajnuna relattiva għall-investimenti, li saru wara li ġiet ippreżentata l-applikazzjoni, li jkollhom awtonomija funzjonali jew strutturali.
            
         
               —
            
            
               tannulla parzjalment id-deċiżjoni kkontestata, fil-parti fejn tordna l-irkupru kollu mir-Repubblika Taljana tal-ammonti mogħtija, mingħajr ma tagħmel eċċezzjoni għall-għajnuna li tagħti inċentivi għall-ispejjeż sostnuti mill-benefiċjarju wara li jkun ippreżenta l-applikazzjoni għall-għajnuna u fir-rigward ta' partijiet li huma funzjonalment jew strutturalment awtonomi mill-proġett mibdi.
            
         Motivi u argumenti prinċipali
   Id-deċiżjoni kkontestata f'din il-kawża hija l-istess bħal dik fil-kawża T-394/08 Regione Sardegna vs Il-Kummissjoni.
   Il-motivi u l-argumenti prinċipali huma simili għal dawk invokati fil-kawża msemmija hawn fuq.
   Ir-rikorrenti ssostni, partikolarment, l-illegalità, skont l-Artikolu 241 tat-Trattat KE, tal-punt 4.2 tal-Att tal-Kunsill 98 C 74/06, dwar “Linji ta' gwida dwar għajnuna nazzjonali reġjonali” inkwantu jidher li huwa għal kollox kontra l-ispirtu tal-politika Komunitarja ta' għajnuna, speċjalment f'każ ikkaratterizzat minn pekuljaritajiet daqstant evidenti, li mill-fatt li parti żgħira (madwar wieħed minn għoxrin) tax-xogħlijiet ippjanatitwettqu, tiġi dedotta l-inammissibbiltà totali għal għajnuna tal-partijiet l-oħrajn kollha, minkejja li debitament mibdija f'perijodu wara dak stabbilit mil-linji ta' gwida inkwistjoni.